टीचर्स ने सुनाए लतीफे, कोचिंग क्लास में दिनभर लगे ठहाके
सभी बच्चों ने दिखाया टैलेंट
एक दिन पहले कराई रिहर्सल
हररोज की तरह शनिवार को भी स्टूडेंट्स मन में फिजिक्स, मैथ्स, कैमिस्ट्री के कई सवाल लेकर कोचिंग पहुंचे, लेकिन वहां का माहौल देखकर चौंक गए। वहां क्लास तो लगी, लेकिन पढ़ाई की बजाय केवल फन था। टीचर तो थे, लेकिन यूनिफॉर्म थी उनका अंदाज कड़क था। कोई टीचर पगड़ी बांधे आया था तो कोई पंजाबी लुक में नजर रहा था। किसी ने फॉर्मल कुर्ता पाजामे पहने थे तो कोई संगीतज्ञ के रूप में आया। बच्चे भी ये सरप्राइज देखकर अचंभित रह गए, लेकिन जैसे ही घोषणा हुई कि आज पढ़ाई नहीं बल्कि फन-डे मनाया जाएगा तो सभी मस्ती के मूड में गए। देश के किसी एक शहर में 1.25 लाख स्टूडेंट्स ने क्लास रूम में खुशियां मनाने का एक अनूठा कीर्तिमान रचा है।
कोचिंग स्टूडेंट्स में बढ़ रही सुसाइड की प्रवृति को रोकने के लिए कलेक्टर डाॅ . रवि कुमार सुरपुर ने कोचिंग संस्थानों को ये थीम दी थी। इसी थीम पर शनिवार को सुबह से लेकर शाम तक शहर के सभी कोचिंग संस्थानों के किसी भी बैच में पढ़ाई नहीं करवाई गई। कोचिंग स्टूडेंट्स, शिक्षक ने आर्ट ऑफ लिविंग फाउंडेशन के साथ मिलकर मेडिटेशन, गाने, हंसने, मिमिक्री, म्यूजिक, ड्राइंग, पॉप-अप और फन गेम्स की लाइव एक्टिविटी से माहौल खुशनुमा हो उठा। सांता क्लॉज, मिकी माउस और मोटू-पतलू आदि घूमते हुए स्टूडेंट्स के बीच खुशियां बांटते रहे। एक्टिविटी के बीच में चाकलेट, बिस्किट भी मिले। स्टूडेंट्स को 50 हजार से अधिक ड्राॅइंग शीट और कलर बॉक्स वितरित किए गए।
bho_Deva hin_Deva hin_Deva hin_Deva hin_Deva